Tehnorajatise PROJEKTEERIMISE tehnilised tingimused nr. **TK20-64TT**

Käesolevaga väljastame Teile tehnilised tingimused „SAKALA TÄNAVA PÕHIPROJEKT“ projekti koostamiseks.

* ADVEN EESTI AS, edaspidi nimetatud **Võrguettevõtja**;
* Viljandi Vallavalitsus, edaspidi nimetatud **Tellija**;
* Kaugküttevõrku ja selle kaitsevööndi ala nimetatakse edaspidi koos **Kaitseala**;
* Projekteeritud sõidu-, kõnniteed ja parklad, edaspidi nimetatud **Tee**;
* Elektri ja valgustuse kaablid, edaspidi nimetatud koos **Kaablid**;
* Kõik tehnorajatised, v.a.- kaugküttevõrk, Tee ja Kaablid nimetatakse edaspidi koos **Kommunikatsioonid**.
1. **Kaugküttetorustiku tehnilised andmed:**
	1. Olemasolev liivapadja sees eelisoleeritud kaugküttetorustik (Lisa 1)
	2. Soojuskandja maksimaalne temperatuur ja rõhk vastavalt Tmax = 95°C ja Pmax = 6,0 bar.
2. **Projekteerimise nõuded:**
	1. Projekt vormistada Võrguettevõtja poolt kooskõlastatud geoalusel.
	2. Projekteerimisel järgida 11.02.2015.a. Ehitusseadustiku §70 Ehitise kaitsevöönd ja §75 Surveseadme kaitsevöönd ning Majandus- ja taristuministri 25.06.2015.a. määruse nr. 73 "Ehitise kaitsevööndi ulatus, kaitsevööndis tegutsemise kord ja kaitsevööndi tähistusele esitatavad nõuded" §11 sätestatut.
	3. Tee projekteerimisel Kaitsealas peab kaugküttevõrgu toru sügavuseks (vahemaa Tee pinnast kuni kaugküttevõrgu isolatsiooni välispinnani) jääma vähemalt 0,6 meetrit.
	4. Tee projekteerimisel säilitada kaugküttevõrgu kaevude olemasolevad asukohad. Kaevuluugid projekteerida uue Tee tasapinnale.
	5. Liikluskorralduse vahendid ja muud rajatised (näiteks välisvalgustuse mastid, aiapostid jne) projekteerida kaugküttetorustiku välispinnast vähemalt 2 m kaugusele (teljest 2,5 m).
	6. Kõrghaljastust ja põõsaid projekteerida väljaspoole Kaitseala.
	7. Paralleelse paigutuse korral peab Kommunikatsioonide ja Kaablite vahekaugus kaugküttevõrgu välispinnast ja kaevude korpustest olema vähemalt 1 m.
	8. Ristumisel Kaitsealaga projekteerida Kaablid ja Kommunikatsioonid hülssi pikkusega, mis on võrdne vähemalt Kaitseala laiusega, järgides p.2.2. nõudeid:
		1. Kaablid - Kaugküttevõrgu peale;
		2. Kommunikatsioonid - Kaugküttevõrgu alla.
	9. Projekteerijal esitada Võrguettevõtjale kooskõlastamiseks tööprojekt digitaalselt .dwg formaadis koos seletuskirjaga.
	10. Projektis näidata:
		1. projekteeritud Teede kõrgusmärgid;
		2. kaugküttevõrk Teede ristlõikes;
		3. Kommunikatsioonide asendiplaan ja pikiprofiilid;
	11. Käesolevad tehnilised tingimused lisada projektile;
3. **Võrguettevõtja esindajate kontaktandmed**
	1. Projekti kooskõlastamine, Kaitseala kohta täiendava info väljastamine: Irina Starõh (telefon 66 78 667, e-mail: Irina.Staryh@adven.com);

Tehniliste tingimuste kehtivusaeg on üks aasta väljastamise kuupäevast.

**Lisa 1** – Tehnika tn teostus

 */allkirjastatud digitaalselt/*

 Kasper Valliste

 võrguinsener